BlackKakapo/recipes-ro huggingface dataset:
Aperitiv "Corali" 

Ingrediente:
● Cascaval afumat - 200 g  (luati unul de buna calitate)
● Usturoi - 2 buc  (catei)
● Maioneza - 4 linguri 
● Masline verzi, fara samburi - 200 g  (10-15 buc, puteti lua si umplute cu ceva)
● Batoane surimi - 10 buc  (aproximativ 200g - sau carne de crabi)

Mod de preparare:
1. Cascavalul il dati prin razatoare, puteti sa folositi si cea medie si cea mica - dar va recomand pe aia mica, cu asta medie nu sunt perfecti.
2. Adaugati 2-3 linguri de maioneza si usturoiul pisat bine. Amestecati si daca vedeti ca este prea uscata compozitia mai adaugati putina maioneza. Deci ar trebui sa fie o pasta pe care sa o puteti modela usor.
3. Luati cate putin din cascaval cu mainile, faceti o turta mica, in mijloc puneti o maslina si formati o biluta.
4. La mine au iesit 12 bucati din aceasta cantitate de ingrediente. Puteti sa le faceti chiar si mai mici, depinde de marimea maslinelor.
5. Batoanele de surimi trebuie sa fie congelate, le dati prin razatoarea cea mai mica si treceti toate bilutele prin ele.
6. Lasati la frigider 20-30 de min, inainte de servire.
Pofta Buna!
Taitei de casa 

Ingrediente:
● Faina alba calitate superioara - 0.5 kg 
● Oua - 2 buc 
● Sare - 0.5 lingurite 
● Apa - 100 ml  (este cantitate aproximativa)

Mod de preparare:
1. Intr-un vas mai adanc se pune faina, ouala si sarea. Se pregateste apa intr-o cana.
2. Se framanta un aluat nu foarte tare, aproximativ trebuie sa va ia 100g apa, daca nu va descurcati cu aceasta cantitate mai puneti putin.
Aluatul se lasa 10 min.
3. Peste 10 min mai framantati aluatul, asa se uniformizeaza ingredientele si veti observa ca nu va avea textura noduroasa ca la inceput.
Se mai lasa 10 min.
4. Cu facaletul se intinde aluatul, grosimea foii nu trebuie sa fie mai mica/mare de 2-3 mm.
Foile intinse se pun pe niste ziare sau hartie si se lasa intr-un spatiu aerisit bine, sa fie putin curent.
Apropo, recomand sa faceti taitei numa in zile uscate cu vant sau soare, altfel aluatul va absoarbe umezeala din aer si va fi foarte greu sa-l lucrati mai departe.
5. Intre timp foile se intorc de pe o parte pe alta, ca sa se usuce uniform.
Cand pe ambele parti observati ca aluatul are o pojghita uscata, se ia foaia se presara putina faina.
6. Se ruleaza foia presarata cu faina.
7. Si se taie subtire, incepand de la colturi, depinde cum vreti sa fie forma taiteilor - lungi sau scurti.
8. Dupa ce le-ati taiat, le puneti pe un fund inainte de fierbere.
Sau daca vreti sa le uscati, sa le puteti fierbe oricand(se pastreaza mult timp uscati), le puneti pe o suprafata uscata si intr-un spatiu aerisit, le lasati cateva zile si dupa aceea le strangeti in pungi.
9. Daca vreti sa le fierbeti imediat, le puneti in apa clocotita cu sare, lasati sa fiarba 3-4 min si dupa aceea le scurgeti si le clatiti cu apa rece.
Daca le fierbeti uscati, se lasa mai mult, aprox.10 min dar trebuie sa le gustati permanent, pentru ca timpul de fierbere depinde de grosimea lor.
10. Dupa ce le clatiti cu apa rece se pun intr-un vas si in functie de ce vreti sa faceti mai departe trebuie unse cu diverse uleiuri:
- pentru ciorbe - puneti putin ulei rafinat si amestecati, le puneti direct in zeama din farfurie, chiar daca s-au racit
- pentru taietei cu branza sau altele - puneti putin ulei de masline si/sau unt, dupa aceea le faceti cum va plac, se mananca calde
11. Pofta Buna!
Zmeura, afine si mure congelate 

Ingrediente:
● Afine - 1 kg 
● Mure - 1 kg 
● Zmeura - 1 kg 

Mod de preparare:
1. Fiindca nu am avut gradina din care sa culeg fructele noastre, am "pescuit" in piata mure, afine si zmeura - cat mai frumoase, proaspete si dulci.
Mare grija sa nu fie storcite si sa curga zeama din ele, observati ca le-am adus acasa in pahare si casolete, nu in pungi!
2. O alta recomandare importanta este sa spalati fructele repede, sub jet de apa - astfel nu vor deveni apoase si isi vor tine forma naturala si la congelare.
Eu le pun intr-o sita, spal sub jet la robinet, las sa se scurga apa bine apoi le trec pe o tava asternuta cu prosop de hartie. Mai scutur periodic sa se usuce bine si sa nu fie acoperite cu picaturi de apa.
3. La fel am facut si cu  murele.
4. Zmeura daca este culeasa din surse proprii si sigure - nu din locuri prafuite - as recomand sa nu o spalati. Este printre putinele fructe care poate sa-si piarda forma si textura dupa spalare.
Eu am ales fiecare bobitza separat si le-am pus direct in tava pentru congelator(asternuta cu folie alimentara eventual), fara sa le spal. Puneti la congelator pentru 3-4 ore minim.
5. Fructele care erau spalate si se uscau - le scoateti prosooapele de hartie dedesubt.
Le lasati asa in tavi, distribuite uniform intr-un singur strat si puneti la congelator pentru 3-4 ore.
6. Dupa acest timp treceti fructele congelate in pungi si depozitati la congelator pana la consum.
Pofta Buna!
Briose aperitiv cu cascaval si ciuperci(Reteta Tupperware) 

Ingrediente:
● Faina alba calitate superioara - 200 ml 
● Cascaval - 50 g 
● Zahar - 0.5 lingurite 
● Praf de copt - 1 lingurita 
● Sare,piper - 0.5 lingurite 
● Lapte - 75 ml 
● Ciuperci conservate - 100 g  (scurse bine de apa)
● Ulei de floarea soarelui - 1 lingura 
● Oua - 1 buc 

Mod de preparare:
1. Mai intai amestecati ingredientele uscate intr-un bol, plus cascavalul dat prin razatoare marunta.
2. In alt bol amestecati laptele, oul, ciupercile taiate marunt si uleiul.
3. Adaugati amestecul lichid la cel cu ingredientele uscate si amestecati totul bine cu un tel sa nu fie cocoloase.
4. Umpleti formele de briose(eventual din silicon) cam la 2/3 din inaltime.
5. Puneti tava la cuptor preincalzit la 180 de grade pentru aproximativ 40 de minute, pana se rumenesc frumos.
6. Sunt bune si calde si reci, chiar va recomand si ca aperitiv festiv si ca o delectare rapida in familie.
Daca va intereseaza formele de briose o puteti contacta pe Dna Elena Raducu pentru informatii si preturi:
[email protected], 0723590128
Pofta Buna!
Biscuiti cu ciocolata si dulceata, de post Reteta  

Ingrediente:
● Faina alba - 150 g 
● Cacao pudra - 50 g 
● Praf de copt - 1 lingurita 
● Sare - 0.25 lingurite 
● Dulceata - 150 g  (sau oricare alt gem putin mai lichid, si de preferat fara bucati mari de fructe)
● Zahar - 120 g 
● Ulei de floarea soarelui - 80 ml 

Mod de preparare:
1. In primul rand cand va apucati de reteta, puneti cuptorul sa se preincalzeasca la 200 grade.
Apoi, amestecati intr-un bol faina, cacao, praful de copt si sarea.
2. Intr-un alt bol amestecati dulceata, zaharul si uleiul.
3. Adaugati jumate din ingredientele uscate in bolul cu dulceata. Amestecati cu un tel sau lingura.
4. Apoi adaugati restul de compozitie uscata, dar nu toata o data - in 2-3 reprize ca sa nu fie cumva aluatul prea tare.
La mine a iesit perfect din aceste cantitati, nu mi-a ramas deloc amestecul de faina.
5. Framantati aluatul 2-3 minute cu mainile, o sa va iasa o coca foarte placuta si moale, deloc lipicioasa.
6. Cu mainile rupeti bucatele de aluat, le modelati bilute apoi usor se preseaza sa fie biscuiti cam de 1 cm grosime. Se aranjeaza intr-o tava teflonata sau asternuta cu hartie de copt.
7. Le puneti in cuptorul preincalzit bine, si lasat 10 minute - nu mai mult!
Imediat cum le scoateti o sa va para ca sunt moi, dar le lasati asa in tava pana se racesc complet.
Veti observa ca vor avea textura perfecta, dar daca cumva le lasati mai mult in cuptor se vor intari prea tare.
8. Foarte buni, si nu numai in post:)
Pofta Buna!
Sos Bolognese 

Ingrediente:
● Ceapa alba - 2 buc 
● Usturoi - 4 buc  (catei mici)
● Ulei de masline - 50 ml 
● Carne tocata de porc - 300 g 
● Carne tocata vita - 300 g 
● Rosii pasate la conserva - 700 g  (sau rosii proaspete pasate, bulion de casa)
● Vin alb demisec - 100 ml 
● Busuioc uscat - 1 lingurita  (sau busuioc proaspat, puteti adauga si maghiran uscat)
● Sare - 0.5 lingurite  (sarati dupa gust)
● Morcovi - 1 buc  (optional)
● Telina tije Apio - 1 buc  (optional)
● Unt - 30 g 
● Pasta de rosii - 1 lingura 
● Lapte - 3 linguri 

Mod de preparare:
1. Acestea sunt primele ingrediente de baza a retetei - ceapa si usturoiul le puneti obligatoriu, morcovul si tija de telina sunt optionale. Toate le tocati cat mai mic posibil, morcovul il puteti trece prin razatoarea fina.
Am facut de multe ori fara morcov si telina, iese la fel de bun sosul bolognese.
2. Intr-o tigaie adanca, sau un ceaun, incalziti bine uleiul si untul(acesta este optional, dar il recomand).
3. Adaugati ceapa, morcovul si telina tocate marunt, amestecati si sotati la foc mediu timp de aproximativ 10 minute.
4. La final adaugati usturoiul maruntit, amestecati si mai caliti 2-3 minute.
5. Puneti carnea tocata peste legume, o desfaceti si amestecati repede cu lingura, pentru ca sa nu se formeze chiftele din ea.
6. Caliti carnea si amestecati periodic pana incepe sa se rumeneasca, apoi turnati 100ml de vin alb demisec. Iarasi amestecati si caliti pana se evapora tot lichidul.
7. Puneti 1 lingura pasta de tomate, amestecati si mai caliti 3 minute.
8. Turnati rosiile pasate (din conserva sau proaspete), amestecati bine.
9. Cand incepe sa fiarba totul, puneti un capac dar sa fie putin deschis, faceti focul foarte mic sub tigaie si lasati asa timp de 2 ore.
10. In tot acest timp neaparat il mai amestecati, verificati sa fiarba incet, iar daca observati ca se evapora prea mult lichid il puteti completa cu putina apa fierbinte sau supa de legume/carne.
Acest lucru depinde de cat de densa este pasata de rosii, si cat de tare fierbe sosul, sau cat de lichid doriti sa-l faceti (mie imi place sa fie ceva mai lichid).
11. La finalul celor 2 ore, adaugati in sos aproximativ 3 linguri de lapte, acesta va mai lua putin din aciditatea rosiilor si veti observa ca imbunatateste considerabil gustul.
12. Adaugati sare si busuioc dupa gust, amestecati si inchideti focul.
Il folositi cald sau rece, se congeleaza foarte bine, este perfect.
Pofta Buna!
Ciorba de cartofi cu afumatura Reteta  

Ingrediente:
● Carne afumata - 500 g  (muschi, pulpa, costita - orice va place, dar de preferat nu prea grasa)
● Cartofi - 4 buc 
● Morcovi - 2 buc 
● Ceapa alba - 1 buc 
● Radacina de telina - 0.5 buc  (este optional, dar mai puteti adauga si alte legume dupa preferinta - ardei, pastarnac, etc)
● Bors acru - 500 ml 
● Sare - 1 lingura  (dupa gust)
● Patrunjel verde - 1 buc  (adica 1 legatura, merge bine si tarhon aici)
● Ulei de floarea soarelui - 50 ml 
● Galbenusuri de ou - 2 buc 
● Smantana dulce pentru gatit -25-32% - 100 ml  (sau puteti inlocui cu smantana simpla, fermentata)

Mod de preparare:
1. Intr-o tigaie adanca incalziti putin uleiul.
Taiati morcovii, ceapa si telina(si alte legume daca vreti) cubulete medii, le adaugati in tigaie.
2. Sotati putin, timp de 10 minute aproximativ, amestecand periodic.
3. Adaugati carnea afumata taiata cuburi mai mari, amestecati si mai caliti 5 minute.
4. Treceti acest amestec intr-o cratita mare de ciorba, a mea a fost de 5 litri.
5. Turnati 2-3 litri de apa in cratita.
6. Aveti grija sa fie apa curata - eu am filtrat apa de la robinet cu cana Brita de la Kitchenshop.
7. Cand apa incepe sa fiarba faceti focul mic, acoperiti oala cu capac si lasati 30 de minute.
8. Dupa acest timp adaugati cartofii taiati cubulete medii, lasati sa mai fiarba 20 de minute, sau pana se gatesc cartofii.
9. Cand au fiert cartofii acriti ciorba cu bors acru, otet sau bulion de rosii - depinde ce aveti si cum va place mai mult.
10. Potriviti de sare, dupa gust.
11. Lasati ciorba sa mai fiarba bine 5 minute.
12. Intr-un bol mai adanc amestecati galbenusurile de ou cu smantana.
13. Turnati unul dupa altul, amestecand continuu, cam 10 polonice din zeama de ciorba in amestecul de smantana si galbenusuri.
14. Apoi o turnati inapoi in oala cu ciorba, in acest fel galbenusurile nu se vor branzi.
15. Adaugati patrunjelul tocat sau tarhonul si amestecati.
16. Puneti oala inapoi pe foc si lasati sa fiarba doar 2-3 minute, nu mai mult!
17. Inchideti focul, acoperiti cu capac si lasati 15-20 de minute sa se patrunda inainte de servire.
18. Se serveste cu niste ardei iute pe langa(daca va place), ai mei au fost murati - o combinatie si mai buna.
Pofta Buna!
Rulada de pui invelita in cascaval 

Ingrediente:
● Carne de pui - 600 g  (puteti pune sau piept, sau pulpe, sau amestec)
● Ciuperci albe proaspete - 4 buc  (sau 3-4 linguri de ciuperci din conserva)
● Ceapa alba - 1 buc 
● Smantana - 1 lingura 
● Cascaval clasic - 400 g 
● Oua - 4 buc 
● Pesmet - 2 linguri 
● Sare - 1 lingurita 
● Piper - 0.25 lingurite  (un varf de cutit)

Mod de preparare:
1. Carnea de pui se spala, curata si se da prin masina de tocat carne.
2. Ceapa se curata, spala si se toaca marunt. Apoi intr-o tigaie adaugati putin ulei si o caliti putin - nu o rumeniti tare, doar sa se inmoaie.
3. Acum puneti ciuprecile, amestecati bine si mai lasati sa se caleasca 5 min.
4. Adaugati smantana, putin piper si sare - amestecati, lasati 2-3 minute sa fiarba apoi luati de pe foc.
5. Puneti acest amestec peste carnea tocata si amestecati.
6. Adaugati pesmetul, putina sare si piper, amestecati si gata - acesta va fi amestecul de carne pentru rulada.
7. Cascavalul il dati prin razatoarea medie si amestecati bine cu cele 4 oua.
8. Intr-o tava de cuptor asterneti hartie de copt si intindeti acest amestec uniform, sa fie cam de 5-6 mm grosime. Dati la cuptor la 180-200 grade pentru 10-15 minute.
9. Cam asa arata dupa ce am scos-o de la cuptor.
10. Si acum un pic de indemanare - luati cu mainile hartia de copt si rasturnati blatul de cascaval pe o suprafata eu am pus-o direct pe masa. Scoateti hartia usor, se scoate repede - doar trageti de ea putin.
11. Pe marginea blatului de cascaval puneti amestecul de carne si ii dati o forma mai rotunda. Lasati putin loc la marginile laterale pentru a forma usor rulada.
12. Formati rulada si indoiti putin din bordurile laterale ca sa fie inchisa bine din toate partile.
13. Cam asa arata rulada gata inchisa si formata.
14. O puneti atent intr-o tava de cuptor asternuta cu folie de aluminiu si o inveliti bine si strans. Apoi o dati la cuptorul preincalzit la 180-200 grade pentru 30-35 de minute. Dupa acest timp o scoateti si lasati sa se raceasca complet.
15. Apoi o serviti si taiati cum va place - va spun sincer, gustul este fff bun, de la prima gustare veti fi siguri ca o mai repetati.
Pofta Buna!
Orez cu curry si legume 

Ingrediente:
● Orez - 250 g 
● Broccoli congelat - 450 g 
● Morcovi - 250 g  (eu am pus morcovi mici care se vand congelati la punga)
● Praf de curry - 1 lingura 
● Sare - 1 lingura 
● Unt - 20 g 

Mod de preparare:
1. Puneti untul in tigaie si il topiti.
2. Apoi adaugati morcovii congelati. Amestecati periodic si lasati sa se caleasca la foc mediu.
Daca folositi morcovi proaspeti, ii curatati, spalati si taiati rondele. Apoi la fel caliti in putin unt, doar mai adaugati si 1-2 linguri de apa.
3. Apoi cand sunt moi, sarati si piperati dupa gust. Stingeti focul si lasati pana se prepara celelalte ingrediente.
4. Puneti la fiert 2 l de apa cu sare. Cand incepe sa fiarba adaugati varza broccoli congelata si cand fierbe din nou mai lasati 2-3 min. Nu mai mult, pentru ca se face indigerabila, prea moale si pierdea culoarea.
5. O scurgeti de apa.
6. Adaugati la morcovi si lasati pana fierbem orezul.
7. Asa arata curry-ul pe care il folosesc, nu este picant, dar foarte aromat si placut - cu ingrediente naturale, fara nici un E.
8. Puneti la fiert 2-3 litri de apa, in care adaugati sarea si curry. Pentru a fierbe un orez perfect, trebuie sa puneti 1l de apa la 100g de orez uscat, si sa respectati timpul de fierbere indicat pe pachet. Aveti grija sa nu rasfiarba, devine lipicios si se face piure.
9. Eu am fiert orez la plicuri, respectand instructiunile de pe pachet.
10. Apoi scurgeti de apa orezul, cand este fiert.
11. Adaugati la morcovii si broccoli pregatiti mai inainte.
12. Amestecati si potriviti de sare daca este nevoie.
Merge perfect la o mancare de peste sau carne, ca si garnitura - sau ca mancare pentru cei ce tin post sau regim vegetarian.
Pofta Buna!
Prajitura cu suc de portocale si fructe(de post) 

Ingrediente:
● Portocale - 2 buc 
● Ulei de floarea soarelui - 200 g 
● Zahar - 200 g 
● Bicarbonat de sodiu - 10 g  (1 lingura rasa)
● Apa - 100 ml 
● Faina alba - 350 g 
● Nuci - 100 g  (optional)
● Fructe uscate(stafide, caise, prune, etc) - 1 pahar  (sau congelate - visine, coacaze, etc)

Mod de preparare:
1. Spalati bine portocalele, de pe una din ele radeti coaja intr-un bol.
Apoi stoarceti 100 ml suc din ele si il amestecati cu coaja rasa.
2. Adaugati bicarbonatul in bolul cu suc, observati ca va face spuma.
3. Intr-un alt bol masurati si amestecati uleiul si zaharul.
4. Adaugati sucul de la pasul 2 si apa, amestecati.
5. Puneti faina, amestecati cu un tel sa nu fie cocoloase. Trebuie sa va iasa un aluat ca o smantana mai groasa.
6. Adaugati nucile maruntite(eu nu am pus) si fructele - aici am pus stafide negre, caise si coacaze uscate - amestecati.
7. Turnati aluatul intr-o tava de 28-30cm diametru si dati la cuptor pentru 35-40 minute la 200 grade.
8. Apoi lasati sa se racoreasca, scoateti din tava si portionati cum va place.
9. Si o sectiune delicioasa :)
Pofta Buna!
Sos alb "Bechamel" 

Ingrediente:
● Unt - 3 linguri 
● Lapte de vaca - 0.5 l 
● Faina alba calitate superioara - 3 linguri 
● Sare - 0.5 lingurite 
● Nucsoara - 0.25 lingurite  (Adica un varf de cutit)

Mod de preparare:
1. Intr-o tigaie se topesc 3 linguri de unt
2. Apoi se adauga 3 linguri de faina si se lasa 5 min sa se caleasca.
3. Apoi se toarna cate putin lapte si se amesteca continuu.
Atentie! Nu turnati tot laptele o data, sa nu se formeze cocoloase.
4. Dupa ce se toarna tot laptele si compozitia devine omogena, se lasa sa fiarba 5 min la foc mic.
Se pune sarea si nucsoara, se amesteca si se stinge focul.
Observatie: Daca totusi s-au format cocoloase, folositi un mixer pentru a le dizolva.
Clatite de post cu suc de portocale Reteta  

Ingrediente:
● Faina alba - 400 g 
● Zahar - 2 linguri 
● Sare - 1 lingurita 
● Bicarbonat de sodiu - 1 lingurita 
● Apa - 500 ml 
● Suc natural de portocale - 500 ml 
● Ulei - 10 linguri 
● Esenta de vanilie - 1 buc 

Mod de preparare:
1. Intr-un bol amestecati faina cu sarea, zaharul si bicarbonatul de sodiu.
2. Adaugati apa.
3. Sucul de portocale.
4. Si uleiul.
5. Amestecati bine cu un tel, mixer sau blenderul vertical, sa nu fie cocoloase.
6. Aluatul trebuie sa fie putin mai gros decat cel clasic, cu oua.
7. Incingeti foarte bine o tigaie de clatite - ungeti cu putin ulei.
8. Turnati cate jumatate de polonic in tigaie si coaceti clatita la foc mediu.
9. Observati ca va fi buna si usor de intors atunci cand nu mai este umeda deasupra si marginile se rumenesc bine.
10. Cu ajutorul spatulei le intoarceti pe partea cealalta si mai lasati 1 minut pe tigaie.
11. Cand este gata, o mutati pe farfurie si la fel continuati cu restul de clatite.
Pe parcurs le suprapuneti una peste alta sa se abureasca un pic si sa fie mai fragede.
12. Din aceste cantitati ies cam 24-25 de clatite.
13. Si o sectiune - clatitele sunt moi, fragede si foarte gustoase.
14. Sunt la fel de bune si calde si reci, servite cu gemul preferat.
Pofta Buna!
Bulion de Rosii(metoda rapida) Reteta  

Ingrediente:
● Rosii - 5 kg 

Mod de preparare:
1. Rosiile le spalam bine.
2. Apoi le taiati jumatati si scoateti cotorul, si fiecare jumatate o feliati in 2-3 bucati - depinde cat de mari sunt rosiile. Daca sunt mici le lasati jumatati.
3. Puneti apoi rosiile in robotul de bucatarie, il umpleti dar nu chiar cu varf :)
4. Mixati pana rosiile se maruntesc cat mai fin posibil, in aceasta etapa nici nu e posibil prea fin, dar macar sa le zdrobim.
5. Turnam rosiile pasate intr-o cratita mare si punem urmatoarea tura in blender.
Aceste 5 kg de rosii eu le-am pasat in 3 ture, deci vedeti cate rosii aveti, dar treaba oricum merge repede.
6. Apoi punem oala la fiert, mai amestecam periodic in ea, iar cand da in clocot facem focul mic si lasam 30 minute.
Important sa fierbem bine rosiile, se se inmoaie si sa le putem blenda cat mai fin in continuare.
7. In aceste 30 de minute nu stam degeaba - spalam borcanele si le sterilizam - eu prefer la cuptor, le pun pe o tava de cuptor si tin 30 de minute la 120-150 de grade.
8. Mai departe, rosiile au fiert 30 de minute, luam cratita de pe foc si acum folosim alt instrument magic in bucatarie - blenderul vertical.
Blendati si insistati cat mai bine, sa avem bulionul fin si frumos.
9. Asa a fost al meu la final.
10. Punem inca o data oala pe foc, dar numai cat sa fiarba un 4-5 minute bulionul.
11. Apoi il turnati fierbinte in borcanele sterilizate - umpleti borcanele cu ochi, adica la maxim, nu lasati deloc loc pana la capac.
12. Strangeti bine capacele la borcane si puneti cu capul in jos pe un prosop.
13. Lasati asa pana se racesc complet apoi depozitati in camara.
14. Eu l-am si utilizat repede a 2-a zi la niste sarmale, deci e perfect si simplu :)
Pofta Buna!
Scarpaccia de dovlecei 

Ingrediente:
● Dovlecei - 1 kg  (sau zucchini)
● Ceapa - 1 buc 
● Sare - 1 lingurita 
● Piper negru macinat - 0.25 lingurite 
● Faina alba - 130 g 
● Malai - 40 g 
● Ulei de masline extravirgin - 50 ml 
● Rozmarin - 1 lingura  (eu am folosit uscat, dar puteti folosi si rozmarin proaspat tocat marunt)

Mod de preparare:
1. Spalati dovleceii si-i taiati felii foarte subtiri, aici as recomanda neaparat un feliator de tip mandolina, sa obtineti feliile subtiri si uniforme intr-un mod rapid si simplu.
2. Peste dovlecei adaugati si ceapa taiata fideluta subtire.
3. Puneti 1 lingurita de sare si putin piper negru macinat.
4. Amestecati totul bine cu mainile timp de 5 minute, pana veti observa ca dovleceii incep sa lase apa si se fac moi.
5. Mutati compozitia de legume intr-o sita, iar aceasta o puneti intr-un bol.
6. Peste zucchini puneti o farfurie si deasupra 1-2kg de greutate, aici am improvizat din 2 borcane cu sos de rosii pentru paste si pizza.
Lasati asa 2 ore pe masa din bucatarie.
7. Dupa acest timp observati ca in bol se va aduna ceva zeama de dovlecei.
8. Peste aceasta adaugati 120g de faina alba, 40g de malai si 1 lingura ulei de masline.
9. Amestecati bine cu un tel, daca aluatul este gros si dens mai turnati in el aproximativ jumatate pahar de apa.
10. Trebuie sa fie la final ca o smantana mai lichida.
11. Turnati acest aluat peste legume si amestecati foarte bine.
12. Asterneti cu hartie de copt o tava mare de cuptor, o stropiti si ungeti cu putin ulei de masline.
13. Puneti compozitia de scarpaccia in tava si o distribuiti uniform pe toata suprafata.
14. In plus recomand neaparat s-o presati bine, o puteti face cu lingura sau mai simplu daca asterneti peste legume o alta hartie de copt si presati cu palmele peste ea.
15. Luati la o parte hartia si observati cat de uniform a iesit.
16. Stropiti tarta deasupra cu putin ulei de masline.
17. Presarati si putin rozmarin maruntit, pentru un gust cat mai autentic.
18. O coaceti in cuptorul preincalzit la 220 de grade timp de 35-40 de minute, sau pana se rumeneste frumos.
Daca aveti regim de ventilatie in cuptor, puteti sa-i dati drumul, astfel tarta va fi mai crocanta si delicioasa.
19. Lasati sa se raceasca minim 1 ora in tava, apoi puteti s-o feliati si savurati.
Pofta Buna!